# **Mal for Prosjektbeskrivelse søknad til Grønn plattform 2025**

Prosjektbeskrivelsen kan maksimalt være på 15 sider. Sideformatet skal være A4 med 2 cm marger, 11 pkt. skrift (Arial, Calibri eller Times New Roman) og enkel linjeavstand. For eventuell figurtekst kan skriftstørrelse 9 benyttes.

|  |  |
| --- | --- |
| Legg inn prosjektnummer for den obligatoriske skissen som dette prosjektet tar utgangspunkt i (3 siffer) |  |

## Generell informasjon

|  |  |
| --- | --- |
| *Prosjekttittel:* |  |
| *Prosjektansvarlig organisasjon:* |  |
| *Org nr.:* |  |
| *Prosjektleder:* |  |
| *E-post:* |  |
| *Mobil:* |  |
| *Kort beskrivelse av Grønn Plattform prosjektet som skal utvikles og konsortiet som står bak søknaden.* (Maks 10 linjer. Denne skal kunne offentligjøres dersom prosjektet får innvilget støtte) |

***Malen nedenfor har veiledende tekst som dere bør svare på. Dere skal beholde overskriftene slik de er, og dere skal ikke endre rekkefølgen. Dette er viktig for at de som skal lese prosjektbeskrivelsen finner det de leter etter og kan se alle søknadene i sammenheng.***

***Vi anbefaler at dere setter dere godt inn i utlysningen og vurderingskriteriene som vi vil bruke til å gjøre en vurdering av søknaden.* Undersøk at partnerne i konsortiet som ber om støtte tilfredsstiller forutsetninger for å få tildelt støtte (se utlysningstekst for nærmere beskrivelse)*. Skriv presist og forståelig også for lesere som ikke har dybdekunnskap om temaet som prosjektet omhandler.***

# 1. Målsetting, nyhetsverdi og FoU-innhold

*I denne delen skal dere beskrive motivasjon og bakgrunn for prosjektet, og i hvilken grad prosjektet representerer noe ambisiøst og nytt som understøttes av relevante FoU- og innovasjons-aktiviteter.*

## 1.1 Målsetting og innovasjon

*Her skal dere klargjøre problemstilling og utfordringer som skal løses og få frem prosjektets innovasjonshøyde, det vil si hvor innovativt og nyskapende prosjektet er sammenlignet med det som finnes både nasjonalt og internasjonalt. Få frem behovet for grønn omstilling sett i et verdikjedeperspektiv. Med innovasjon forstås her verdiskapende fornyelse/nyskaping.*

* *Beskriv problemet og utfordringen konsortiet har ambisjon om å løse i et nasjonalt og internasjonalt perspektiv.*
* *Beskriv hva som skal utvikles av for eksempel ny teknologi, kunnskap, nye produkter, tjenester, prosesser, verdikjeder eller annet.*
* *Plasser prosjektet i forhold til allerede eksisterende løsninger. Hva er nytt sammenlignet med det som finnes fra før – nasjonalt og internasjonalt?*

## 1.2 Forskning og teknologiutvikling

*Her skal dere få frem behovet for utvikling av ny kunnskap og teknologi, og vise hvordan dere sikrer at de planlagte FoU-aktivitetene er av høy kvalitet.*

* *Beskriv hvordan prosjektet tar utgangspunkt i relevant og oppdatert kunnskap på området og demonstrerer kunnskap om status på forskningsfronten*
* *Beskriv prosjektets FoU-utfordringer og hvordan partnerne må jobbe sammen for å løse disse*
* *Argumenter for hvorfor FoU-aktivitetene er nødvendige for å lykkes med prosjektet som helhet og holder høyt ambisjonsnivå*
* *Redegjør for hvordan dere sikrer at FoU-aktivitetene holder tilstrekkelig kvalitet og bruker relevant og anerkjent metodikk*

# 2. Virkninger og effekter

*Her skal dere få frem prosjektresultatenes forventede virkninger og effekter for omstilling til et mer bærekraftig, konkurransedyktig og samfunnsøkonomisk lønnsomt næringsliv. Prosjektene skal gjennomføres raskt, med konkrete mål om økt verdiskaping og betydelige miljø- og klimagevinster i 2030, fram mot et lavutslippssamfunn i 2050.*

## 2.1 Verdiskapingspotensial

*Verdiskapingspotensialet gir uttrykk for hva dere forventer av økonomiske gevinster i et 2030-perspektiv etter at resultatene fra prosjektet er tatt i bruk. Verdiskapingen kan komme i form av ny omsetning i nye eller eksisterende markeder, reduserte kostnader og økt produktivitet. Få frem hvilken betydning økt verdiskaping kan få for sysselsetting og arbeidsplasser hos prosjektpartnerne.*

* *Beskriv prosjektets verdiskapingspotensial for hver enkelt bedrift og for verdikjeden samlet. Argumenter ut ifra markeds- og konkurransemessige forhold nasjonalt og internasjonalt. (Bedriftene i konsortiet kan bruke vedlegget Letter Of Intent (LOI) til å utdype sitt verdiskapingspotensial.)*
* *Sannsynliggjør og estimer prosjektets samlede verdiskapingspotensial ved å vurdere fremtidige inntekter opp mot de samlede kostnadene.*

## 2.2 Klima- og miljøeffekter

*Her skal dere beskrive og sannsynliggjøre prosjektets positive virkninger og effekter på klima og miljø i et 2030-perspektiv. I vurderingen legger Grønn plattform til grunn prinsippene i* [*EUs taksonomi*](https://www.regjeringen.no/no/tema/okonomi-og-budsjett/finansmarkedene/taksonomien-for-barekraftig-okonomisk-aktivitet/id2924859/) *for hva som klassifiseres som en bærekraftig økonomisk aktivitet. Dere må derfor få frem at prosjektet bidrar vesentlig til at minst ett av de seks miljømålene i taksonomien oppfylles, og ikke være til vesentlig skade ("Do No Significant Harm") for noen av de øvrige miljømålene.*

* *Beskriv og redegjør for prosjektets samlede klima- og miljøeffekter og hvordan disse samsvarer med prinsippene i EU taksonomien.*
* *Kvantifiser og sannsynliggjør de forventede klima og miljøgevinstene (redusert utslipp, forbedret ressursutnyttelse, arealbruk, artsmangfold, etc.), og der det også tas hensyn til eventuelle negative effekter ved gjennomføringen av prosjektet.*
* *Inkluder en beskrivelse av hvordan prosjektet vil bruke livsløpsanalyse (LCA) eller en annen egnet metode/verktøy i prosjektperioden, for å sannsynliggjøre forventede klima- og miljøgevinster av prosjektresultatene.*

## 2.3 Samfunnsøkonomisk nytteverdi

*Her skal dere få frem prosjektets samfunnsøkonomiske nytteverdi. Samfunnsøkonomisk nytteverdi er et uttrykk for hvilke positive samfunnsmessige virkninger og effekter prosjektet kan ha for samfunnet utover konsortiet.*

* *Redegjør for de positive ringvirkningene i norsk samfunns- og næringsliv som for eksempel sikring av nye arbeidsplasser og bygging av kapasitet og kompetanse til nytte for bærekraftig omstilling*
* *Spredningseffekter - beskriv planer for formidling og spredning av kunnskap og resultater som kan åpne for nye bruksområder og anvendelser*
* *Beskriv om prosjektet vil utvikle test- og verifiseringsfasiliteter til nytte for samfunnet, også etter at prosjektet er avsluttet*

# 3. Gjennomføringsevne

### *Her beskrives prosjektets aktiviteter, planer, organisering og andre tiltak for å sikre god styring og en vellykket gjennomføring. Dette omfatter også mer markedsnære aktiviteter relevante for skalering og kommersialisering/implementering av resultatene selv om disse ikke dekkes av Art. 25. Det er viktig at dere i beskrivelsen viser at konsortiet har tilgang til de nødvendige ressurser og har den kompetanse og erfaring som kreves for å sikre en vellykket gjennomføring av prosjektet.*

### *Prosjektplan og aktiviteter*

* *Utarbeid en prosjektplan med konkrete mål, aktiviteter og milepæler. Sett gjerne inn et Gantt-diagram for å vise prosjektflyten og sammenhengen mellom aktivitetene, og milepælene.*
* *Beskriv hver aktivitet i prosjektet (samsvarende med det elektroniske søknadsskjemaet) og inkluder følgende punkter*
	+ *Tittel*
	+ *Formål*
	+ *Innhold*
	+ *Ansvar og roller*
	+ *Leveranser og milepæler*
* *Fyll ut Tabell 1: Partner og prosjektdeltakelse*

### *Organisering og styring*

* *Beskriv prosjektets organisering (bruk gjerne en figur), styring og ledelse, inkludert prosjektleders kompetanse og erfaring.*
* *Beskriv samarbeidet, kompetanse, roller og ansvarfordeling - få frem hvorfor sammensetningen er balansert og hensiktsmessig for å ivareta helheten i prosjektet. Omtal gjerne bruk av underleverandører som ansees som kritisk for gjennomføringen.*
* *Gjør rede for hvordan prosjektet er strategisk forankret hos prosjektpartnerne og evt. hva partnerne kan vise til av tidligere relevante suksesser, FoU prosjekter og/eller leveranser? (vis evt. til LOI)*
* *Synliggjør hvordan prosjektpartnernes ambisjoner om implementering og skalering av resultatene skal realiseres*
* *Utarbeid en plan for risikohåndtering, inkludert eventuelle regulatoriske forhold knyttet til prosjektgjennomføringen og eventuelle avhjelpende tiltak.*

Tabell 1: Partner og prosjektdeltakelse (Stryk eller tilføy linjer etter behov)

|  |  |  |
| --- | --- | --- |
| ***Navn på prosjektpartner*** | ***Ansvarlig for aktivitet:*** | ***Deltar også aktivitet:*** |
|  | (f.eks. H1, H2) | (f.eks. H3, H4) |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |